Janusz Ryszard Korwin-Mikke (rodz. 27 października 1942 we Warszawie) – polski polityker a publicysta. Je uōn kōnserwatywnym liberałym. Założōł a kupa lot bōł prezesym politycznyj partyje Unia Polityki Realnej, ze keryj bōł posłym na syjm piyrszyj kadyncyje. We 2005 założōł Platforma Janusza-Korwin Mikke, nale niy bōł jeji ferajnistōm. We 2009 ôdloz ze UPR a wstōmpiōł do PJKM, kero pōmiyniyła swoje miano na "Wolność i Praworządność" (ślōnsko godka: "Frajnizna a Prowe Reskiyrowaniy"). Bōł prezesym partyje "Kongres Nowej Prawicy". Sztyry razy kandydowoł na prezydynta Polski, nale ani roz absztimōngu niy wygroł. Piyrszy roz, we 1995 welowało na niego 2,40%, co dało mu 8. plac. We nastympnych welōnkach (2000) dostoł 1,43% a bōł 6. Idyntiko było we welōnku we 2005. We lutym 2010 roznajmiōł, iże bydzie tyż szartowoł we prezydynckim welōnku latojść, a zajyn we nich sztworty plac, welowało na niego 2,48%. We 2014 Kongres Nowej Prawicy dostoł sie do Ojroparlamentu ze erbnizōm 7.15% przi frekwencyji 24%. Je wielgym fanym brydża, we kerym je krajowym majstrym. Mo trzecio baba a szejś bajtli, to je sztyrech synkōw a dwie cery. We 2014 roku ôstoł deputowanym ku Ojropejskimu Parlamyntowi. We 2015 roku ôstoł wyciepony ze funkcyje prezesa Kongresu Nowej Prawicy i ôdszoł ze partyje. Uostoł jednym ze trzech ôjcōw założycieli nowyj partyje nazwanyj "Koalicja Odnowy Rzeczypospolitej Wolność i Nadzieja", we skrōcie KORWiN. Neczajta Janusza Korwin-Mikke Ôficjalny blog Janusza Korwin-Mikke